
PARLAMENTUL ROMÂNIEI

CAMERA DEPUTAŢILOR
    Comisia pentru drepturile omului, culte                                                                                 Bucureşti,  19.10.2010                                                       

    şi problemele minorităţilor naţionale 
                                                                             Nr.  25/442                                                                                                                                                                                 
BIROUL PERMANENT

AL

CAMEREI DEPUTAŢILOR

Vă înaintăm alăturat RAPORTUL asupra proiectului de Lege pentru instituirea sărbătoririi limbii tătare, trimis spre dezbatere în fond, cu adresa nr. PL-x  256  din 3 mai 2010,  înregistrat sub nr.25/442 din 5 mai 2010. 

                           În raport de obiectul şi conţinutul său, proiectul de lege face parte din categoria legilor ordinare.
                      PREŞEDINTE                                   
          SECRETAR

Nicolae Păun                                                      Sergiu Andon



PARLAMENTUL ROMÂNIEI

CAMERA DEPUTAŢILOR

	COMISIA PENTRU drepturile                                                         Bucureşti,  19 0ctombrie 2010
omului, culte  Şi  PROBLEMELE 

minoritĂŢilor  naŢionale                                                           Nr.  PL-x  256/2010                                                                                                             
          


RAPORT

asupra proiectului de Lege pentru instituirea sărbătoririi limbii tătare

În conformitate cu prevederile art. 95 din Regulamentul Camerei Deputaţilor, republicat, Comisia pentru  drepturile  omului, culte  şi  problemele  minorităţilor  naţionale  a fost sesizată spre dezbatere  în fond, cu proiectul de Lege pentru instituirea sărbătoririi limbii tătare, trimis spre dezbatere în fond, cu adresa nr. PL-x  2565  din 3 mai 2010,  înregistrat sub nr. 25/442 din 5 mai 2010. 

Senatul, în calitate de primă Cameră sesizată, a adoptat proiectul de lege  în şedinţa din 26 aprilie 2010.
Camera Deputaţilor este Cameră decizională, potrivit prevederilor art. 92 alin. (9) pct. 1 din Regulamentul Camerei Deputaţilor, republicat, cu  referire  la prevederile art. 75  din Constituţia României, republicată.
Comisia juridică, de disciplină şi imunităţi  a avizat favorabil proiectul de lege, conform avizului nr.PL - x 256/2010 din 26 mai 2010.
Comisia pentru învăţământ, ştiinţă, tineret şi sport a avizat favorabil proiectul de lege, cu amendamente, prin avizul nr. 29/123 din 26 mai 2010.

Comisia pentru cultură, arte, mijloace de informare în masă a avizat favorabil proiectul de lege, cu amendamente, prin avizul nr. 30/379/19.05.2010.

Consiliul Legislativ, cu avizul nr.1300 din 12.11.2009, avizează favorabil iniţiativa legislativă, cu observaţii şi propuneri. 
Guvernul  susţine adoptarea iniţiativei legislative, conform punctului de vedere  transmis prin adresa nr.303/DPSG din 08.02.2010, sub rezerva însuşirii unor observaţii şi propuneri.
Proiectul de lege supus dezbaterii are ca obiect  de reglementare declararea zilei de 11 mai ca sărbătoare a limbii tătare, pentru a putea fi organizate manifestări culturale, prezentări de carte, precum şi omagieri ale unor personalităţi ale comunităţii tătare. 
În conformitate cu prevederile art.61 din Regulamentul Camerei Deputaţilor, republicat, membrii   comisiei au examinat proiectul de lege, în şedinţele din 26 mai,  2 iunie 2010 şi  19 octombrie 2010.
La lucrările Comisiei din 19 octombrie 2010 au participat ca invitaţi: dl deputat Aledin Amet, în calitate de iniţiator şi dl Vasile Timiş, secretar de stat în Ministerul Culturii şi Patrimoniului Naţional. 

La dezbaterea acestui proiect de lege, din totalul de 10 membri  ai Comisiei, au fost prezenţi  9 deputaţi.

În urma examinării  proiectului de lege, a avizelor sus-menţionate, a Notei Departamentului Legislativ - Direcţia procedură legislativă, sinteze şi evaluări - şi a punctelor de vedere exprimate de membrii comisiei, de iniţiator şi de către reprezentantul Guvernului, s-a hotărât, cu unanimitate de voturi,  să se propună Plenului Camerei Deputaţilor adoptarea proiectului de Lege pentru instituirea sărbătoririi limbii tătare, cu amendamente admise, prezentate în Anexa 1 şi cu amendamente respinse, redate în Anexa 2, la prezentul raport.

În raport cu obiectul şi conţinutul său, propunerea legislativă face parte din categoria legilor ordinare.          

PREŞEDINTE,                                                    SECRETAR ,

Nicolae PĂUN                                                    Sergiu ANDON
             Întocmit :
                 Şef birou   Onesia Babeş    
                 Consultant parlamentar Elena Zorilă

ANEXA nr. 1
 AMENDAMENTE ADMISE

la proiectul de Lege pentru instituirea sărbătoririi limbii tătare
	Nr. crt.


	Text adoptat de Senat


	Text propus de comisie

(autorul amendamentului)
	Motivare

	1.
	LEGE pentru instituirea sărbătoririi limbii tătare
	1. LEGE pentru instituirea Zilei limbii tătare

Autori: dl deputat Nicolae Păun - Grupul Parlamentar al Minorităţilor Naţionale 
	Pentru o formulare mai precisă.

	2.
	Art. 1.- Se declară ziua de 11 mai ca sărbătoare a limbii tătare.
	2. Art. 1.- Se instituie ziua de 5 mai ca zi a  limbii tătare.

Autori: dl deputat Sergiu Andon, Grupul Parlamentar PSD+PC şi Comisia de Cultură, arte, mijloace de informare în masă
	Pentru o reglementare corectă.

	3.
	Art. 2.- De ziua limbii tătare, în localităţile unde trăiesc membri ai minorităţii tătare se vor organiza manifestări culturale care pot fi sprijinite de autorităţile locale şi judeţene.
	3.  Art. 2.- (1) Anual, cu prilejul sărbătoririi Zilei limbii tătare, în localităţile în care trăiesc membri ai comunităţii tătare, se organizează manifestări culturale dedicate acestei sărbători.

(2) Autorităţile centrale şi locale  pot contribui cu sprijin logistic şi/sau financiar, după caz.

Autor: dl deputat Nicolae Păun, Grupul Parlamentar al Minorităţilor Naţionale 
	Pentru o reglementare corectă şi explicită.

	4.
	  Art. 3.- Unităţile de învăţământ de stat sau particular unde se predă limba tătară sau studiază elevi de religie islamică vor desfăşura acţiuni de sărbătorire a limbii tătare, care pot fi sprijinite de inspectoratele judeţene de învăţământ şi de Ministerul Educaţiei, Cercetării, Tineretului şi Sportului.
	4. Art. 3.-  În instituţiile de învăţământ în care se predau limba tătară ca limbă maternă şi religia islamică, în ziua de 5 mai se organizează manifestări culturale  dedicate acestei sărbători.

Autor: dl deputat Mihai Stroe, Grupul Parlamentar PD-L
	Pentru o reglementare corectă şi explicită.

	5.
	Art. 4. - Ministerul Educaţiei, Cercetării, Tineretului şi Sportului şi alte instituţii abilitate ale statului pot acorda, cu ocazia sărbătorii, în unităţile de învăţământ unde să predau limba tătară şi religia islamică, premii, distincţii, medalii şi titluri onorifice cadrelor didactice şi elevilor, pentru merite deosebite.
	Se elimină. 

Autori: dl deputat Nicolae Păun, Grupul Parlamentar al Minorităţilor Naţionale şi Comisia învăţământ, ştiinţă, tineret şi sport
	Pentru a se evita o suprareglementare.



	  6.
	Art. 5.- Societatea Română de Televiziune şi Societatea Română de Radio vor emite, în cadrul emisiunilor pentru minorităţile naţionale, aspecte de la aceste manifestări.
	5. Art. 5.- Societatea Română de Televiziune şi Societatea Română de Radiodifuziune vor  include, în cadrul emisiunilor dedicate minorităţilor naţionale, aspecte de la manifestările anuale ocazionate de sărbătorirea Zilei limbii tătare. 
Autor: dl deputat Sergiu Andon, Grupul Parlamentar PSD+PC
	Pentru o reglementare corectă şi explicită.




ANEXA nr. 2
AMENDAMENTE RESPINSE:

	Nr. crt.


	Text adoptat de Senat


	Text propus de comisie

(autorul amendamentului)
	1. Motivare pentru susţinerea amendamentului

2. Motivare pentru respingerea amendamentului
	Camera Decizională

	1.
	Art. 2.- De ziua limbii tătare, în localităţile unde trăiesc membri ai minorităţii tătare se vor organiza manifestări culturale care pot fi sprijinite de autorităţile locale şi judeţene.
	1. Articolul 2 se modifică şi va avea următorul cuprins:

 Art. 2.- Anual, cu prilejul sărbătorii limbii tătare, în localităţile unde trăiesc membri ai comunităţii tătare, se organizează manifestări culturale dedicate acestei sărbători, la care autorităţile locale şi/sau judeţene pot contribui cu sprijin logistic şi/sau financiar, după caz.

   Autor: Comisia pentru cultură, arte, mijloace de informare în masă
	1. Pentru o reformulare, mai explicită şi mai corectă.

2. S-a admis amendamentul dlui deputat Nicolae Păun  
	Camera Deputaţilor

	2.
	Art. 3.- Unităţile de învăţământ de stat sau particular unde se predă limba tătară sau studiază elevi de religie islamică vor desfăşura acţiuni de sărbătorire a limbii tătare, care pot fi sprijinite de inspectoratele judeţene de învăţământ şi de Ministerul educaţiei, Cercetării, Tineretului şi Sportului.
	2. Articolul 3 se modifică şi va avea următorul cuprins:

 Art. 3.-  În instituţiile de învăţământ de stat sau particular, în care se predau limba tătară ca limbă maternă şi religia islamică, în ziua de 5 mai, se organizează manifestări culturale  dedicate acestei sărbători .
Autor: Comisia pentru cultură, arte, mijloace de informare în masă
	1.Pentru o reformulare, mai explicită şi mai corectă.

2. S-a admis amendamentul dlui deputat Mihai Stroe  
	Camera Deputaţilor

	3.
	Art. 3.- Unităţile de învăţământ de stat sau particular unde se predă limba tătară sau studiază elevi de religie islamică vor desfăşura acţiuni de sărbătorire a limbii tătare, care pot fi sprijinite de inspectoratele judeţene de învăţământ şi de Ministerul educaţiei, Cercetării, Tineretului şi Sportului.
	3. Articolul 3 se modifică şi va avea următorul cuprins:

 Art. 3.-  Unităţile de învăţământ de stat sau particular unde se predă limba tătară sau studiază elevi de religie islamică pot desfăşura acţiuni de sărbătorire a limbii tătare, care pot fi sprijinite de inspectoratele judeţene de învăţământ şi de Ministerul educaţiei, Cercetării, Tineretului şi Sportului.   

Autor: Comisia învăţământ, ştiinţă, tineret şi sport
	1.Se elimină obligativitatea desfăşurării unor astfel de acţiuni.

2. S-a votat amendamentul dlui deputat Mihai Stroe  
	Camera Deputaţilor

	4
	Art. 4. - Ministerul Educaţiei, Cercetării, Tineretului şi Sportului şi alte instituţii abilitate ale statului pot acorda, cu ocazia sărbătorii, în unităţile de învăţământ unde să predau limba tătară şi religia islamică, premii, distincţii, medalii şi titluri onorifice cadrelor didactice şi elevilor, pentru merite deosebite.
	4. Articolul 4 se modifică şi va avea următorul cuprins:
Art. 4. – Ministerul Educaţiei, Cercetării, Tineretului şi Sportului, precum şi alte instituţii abilitate pot acorda, cadrelor didactice şi elevilor din instituţiile de învăţământ definite la art. (3), premii, distincţii, medalii şi titluri onorifice, pentru merite deosebite. 

Autor: Comisia pentru cultură, arte, mijloace de informare în masă
	1. Pentru o reformulare mai sintetică şi mai  corectă.

2. S-a votat amendamentul dlui deputat Nicolae Păun şi al Comisiei de învăţământ, ştiinţă, tineret şi sport, de eliminare.   
	Camera Deputaţilor

	5.
	Art. 5.- Societatea Română de Televiziune şi Societatea Română de Radio vor emite, în cadrul emisiunilor pentru minorităţile naţionale, aspecte de la aceste manifestări.
	5. Articolul 5 se modifică şi va avea următorul cuprins:
Art. 5.- În cadrul emisiunilor dedicate minorităţilor naţionale, Societatea Română de Televiziune şi Societatea Română de Radiodifuziune vor  include  aspecte de la aceste manifestări. 

Autor: Comisia pentru cultură, arte, mijloace de informare în masă
	1. Pentru o mai corectă formulare.

2. S-a votat amendamentul dlui deputat Sergiu Andon
	Camera Deputaţilor

